nvidia/miracl-vision huggingface dataset:
James Randi

James Randi (7. elokuuta 1928 – 20. lokakuuta 2020) oli Kanadasta lähtöisin ollut yhdysvaltalainen taikuri, skeptikko ja pseudotieteen vastustaja. Hänet tunnettiin taiteilijanimellä The Amazing Randi (”hämmästyttävä Randi”). Randi oli amerikkalaisen skeptikkojärjestö CSICOPin perustajajäseniä, mutta hän erosi järjestöstä, kun häntä oikeusjuttujen pelossa pyydettiin olemaan kommentoimatta julkisuudessa Uri Gelleriä. Randi kuitenkin oli hyvissä väleissä CSICOPin kanssa ja kirjoitti eroamisensa jälkeenkin usein järjestön Skeptical Inquirer -lehteen. Vuonna 1974 Randi oli mukana Alice Cooperin lavashowssa, jossa hän esitti sadistista hammaslääkäriä ja pyöveliä. Randi myös suunnitteli ja rakensi osan show’n lavasteista, muun muassa käyttämänsä giljotiinin. Randi tunnetaan myös James Randi Educational Foundationin (JREF) perustajana. JREF sponsoroi tunnettua miljoonan dollarin haastetta. Täytettyään 81 vuotta Randi kertoi olevansa homoseksuaali. Vuonna 1996 Randi perusti James Randi Educational Foundationin (JREF)
Kari Tiainen

Kari Tiainen (s. 26. elokuuta 1966 Riihimäki) on suomalainen endurokuljettaja ja seitsenkertainen maailmanmestari. Hänellä on toiseksi eniten enduron MM-osakilpailuvoittoja, 77 kappaletta. Enemmän voittoja on vain Juha Salmisella, joka voitti 78. osakilpailunsa heinäkuussa 2008. Kari Tiainen aloitti kilpailemisen vuonna 1979. Seuratasolla hän edustaa Riihimäen Moottoripyöräkerho Kahvakoplaa. Huippu-uransa aikana hän on ajanut Suzukin, Husqvarnan ja KTM:n pyörillä. Hän ajoi Dakar-rallin seitsemän kertaa, joista toiseksi viimeisimmällä kerralla 2001 ajoi ensimmäistä kertaa maaliin sijalle 25. Kari Tiaisen veli Olli Tiainen on keilailun MM-mitalisti. Kari Tiaisella on seitsemän maailmanmestaruuden lisäksi neljä MM-hopeaa
Gustav Mahler

Gustav Mahler ([ma:ler]; 7. heinäkuuta 1860 Kaliště, Böömin kuningaskunta, Itävallan keisarikunta – 18. toukokuuta 1911 Wien, Itävalta-Unkari) oli itävaltalainen säveltäjä ja kapellimestari. Elinaikanaan häntä arvostettiin eniten orkesterinjohtamistaidoistaan; vasta myöhemmin, erityisesti 1900-luvun jälkipuoliskolla, ovat hänen sävellyksensä nousseet kuuluisuuteen. Musiikissa hänen teoksensa merkitsivät siirtymävaihetta myöhäisromantiikasta 1900-luvun modernismiin. Kapellimestarina hän uudisti oopperan tuottamista, ja säveltäjänä hän kehitti sinfonian äärimittoihinsa. Mahler syntyi böömiläisessä, nykyisin Tšekin tasavallassa sijaitsevassa Kalištěn kylässä vaatimattomaan juutalaisperheeseen. Hänen isänsä, ammatiltaan majatalonpitäjä, oli ankara ja väkivaltainen; hän löi lapsiaan ja vaimoaan mielivaltaisesti. Pian Gustavin syntymän jälkeen perhe muutti läheiseen Jihlavan kaupunkiin, jossa toimi varsin elinvoimainen musiikkiyhteisö: W. A. Mozartin, Joseph Haydnin ja G. F
Fylogenetiikka

Yhteinen polveutuminenEvoluution todisteet Populaatiogenetiikka · Geneettinen variaatio · Mutaatio · Luonnonvalinta · Adaptaatio · Geneettinen ajautuminen · Geenivirta · Lajiutuminen · Sopeutumislevittäytyminen · Yhteistyö · Koevoluutio · Divergenssi · Konvergenssi · Paralleelinen evoluutio · Sukupuutto Elämän alkuperä · Elämän historia · Evoluution aikajana · Ihmisen evoluutio · Evoluutiopuu · Biodiversiteetti · Eliömaantiede · Taksonomia · Kladistiikka · Välimuotofossiili · Joukkosukupuutto Yleiskatsaus · Darwin · Lajien synty · Moderni synteesi Ekologinen genetiikka · Evoluutiolaskenta · Evoluutiopsykologia · Fylogenetiikka · Jalostus · Systematiikka Yhteiskunnalliset vaikutuksetVastustus Fylogenetiikka (kreik. phylon 'rotu' + geneia 'alkuperä') on lajien polveutumishistoriaa eli fylogeniaa selvittävä evoluutiobiologian tutkimushaara. Fylogeneettinen systematiikka eli kladistiikka puolestaan tarkoittaa eliöiden luokittelua niiden polveutumishistorian perusteella. Lajien polveutumista eli fylogeniaa kuvaavia sukupuita laadittaessa käytetään fossiilien lisäksi nykyisin elävien eliöiden rakennetuntomerkkien vertailua ja yhä enenevässä määrin niiden geenien sisältämää informaatiota (DNA-sekvensointi). Eri seikkojen perusteella laaditut sukupuut ovat aina hieman erilaisia. Fylogenioiden rekonstruointiin on kehitetty suuri joukko loogisia ja tilastollisia laskentamenetelmiä.
Atlanta Thrashers

Atlanta Thrashers oli vuosina 1999–2011 NHL:ssä pelannut yhdysvaltalainen jääkiekkoseura, joka pelasi kotiottelunsa Georgian Atlantassa. Seura pelasi itäisen konferenssin kaakkoisdivisioonassa yhdessä Carolina Hurricanesin, Florida Panthersin, Tampa Bay Lightningin ja Washington Capitalsin kanssa. Atlanta Thrashersin liittymisestä NHL:ään sovittiin 25. kesäkuuta 1997. Samaan aikaan liigaan hyväksyttiin myös Nashville Predators, Columbus Blue Jackets ja Minnesota Wild. Nimen Thrashers joukkue julkaisi 16. helmikuuta 1998. Samana vuonna kesäkuun 23. päivänä toiminnanjohtajaksi (general manager) palkattiin Don Waddell. Keväällä 2011 kanadalainen miljonääri David Thomson osti Atlanta Thrashersin ja joukkue vaihtoi paikkaa Atlantasta Manitobaan, Winnipegiin. Seuran uudeksi nimeksi ilmoitettiin vuoden 2011 varaustilaisuuden yhteydessä Winnipeg Jets. Näin ollen Winnipeg sai jälleen oman NHL-joukkueen sitten edellisen Winnipeg Jetsin, joka muutti vuonna 1996 Phoenixiin
Wernher von Braun

Wernher Magnus Maximilian Freiherr von Braun (23. maaliskuuta 1912 Wirsitz, Saksa – 16. kesäkuuta 1977 Alexandria, Yhdysvallat) oli saksalaissyntyinen raketti-insinööri. Hän oli toisessa maailmansodassa käytetyn V2-ohjuksen pääsuunnittelija ja sodan jälkeen Yhdysvaltain avaruusohjelman päähahmoja. Hän oli mukana Yhdysvaltain ensimmäisestä satelliitista Explorer 1:stä lähtien aina avaruussukkulaohjelmaan saakka. Erityisesti hän oli Apollo-ohjelman kuuraketti Saturn V:n pääsuunnittelija. Wernher von Braun syntyi Wirsitzissä (nyk. Wyrzysk, Puola) Posenin provinssissa, joka oli tuolloin osa Saksan keisarikuntaa. Hän oli keskimmäinen perheen kolmesta pojasta. Braun kuului vähäiseen vapaaherralliseen aatelissukuun, jonka paronin arvon (saks. Freiherr) hän myös peri. Braunin isä oli konservatiivinen virkamies Magnus Freiherr von Braun (1878–1972), joka toimi maatalousministerinä liittohallituksessa Weimarin tasavallan aikana
Max Payne 2: The Fall of Max Payne

Max Payne 2: The Fall of Max Payne on suomalaisen Remedy Entertainmentin kehittämä ja yhdysvaltalaisen Rockstar Gamesin julkaisema kolmannen persoonan ammuntapeli, joka on jatkoa vuoden 2001 Max Paynelle. Peli julkaistiin Windowsille sekä PlayStation 2:lle ja Xboxille vuonna 2003. Peli on edeltäjänsä tapaan film noir -tyylinen ja käyttää hyväkseen elokuvatyylisiä tehosteita. Pelissä esitetään suomalaisen Poets of the Fall -yhtyeen kappaletta ”Late Goodbye” erilaisissa muodoissa. Pelissä soi Apocalyptican Perttu Kivilaakson soittama selloversio ensimmäisen Max Paynen tunnusmusiikista. Max Paynen ulkonäkö on peräisin Timothy Gibbsiltä. Pelattavuudeltaan Max Payne 2 on enemmän toimintaan painottuva kuin edeltäjänsä. Pelissä hyödynnetään ensimmäisestä osasta tuttua Bullet Timea, jossa Max voi hidastaa tapahtumien kulkua ja tähdätä nopeammin kuin viholliset. Max voi ladata aseensa nopeammin kuin perinteisesti tekemällä 360 asteen pyörähdyksen. Mitä enemmän Max kukistaa vihollisia, sitä tehokkaammaksi Bullet Time muuttuu ja lopulta Maxin on mahdollista jopa väistää ohi kiitäviä luoteja. Max Payne 2 oli eräs ensimmäisistä peleistä, joissa oli käytössä Havokin fysiikkamallinnuksen versio 2. Tämän ansiosta pelaaja pystyy vaikuttamaan ympäristöönsä enemmän kuin aiemmassa peleissä
Geodesia

Geodesia eli maanmittausoppi on tiede, joka mittaa ja esittää maapallon kokoa ja muotoa ja kohteiden sijaintia sen pinnalla. Geodesia tutkii myös Maan painovoimakentän rakennetta, alanimeltään fysikaalinen geodesia. Geodesiaan voidaan lukea maanmittaus, fotogrammetria, kartografia ja paikkatietojärjestelmät. Nykyisin usein myös GPS-paikanmääritys ja navigointi luetaan siihen. Suomessa geodesian tutkimusta harrastettiin jo ennen itsenäisyyttä. 1900-luvun suomalaisia geodeetteja olivat muun muassa Yrjö Väisälä, Veikko A. Heiskanen, Reino A. Hirvonen, V.R. Ölander, Tauno J. Kukkamäki, Erkki Kääriäinen ja Juhani Kakkuri. Tutkimusaiheet olivat tähtikolmiointi, perusviivan tarkka interferometrinen mittaus, Maan painovoimakentän teoria ja geoidimääritys, isostasia, vaaitusrefraktio, postglasiaalinen maannousu ym
Geomatiikka

Geomatiikka on tieteenala, joka tutkii kuinka rakentaa tehokas paikkaan sidotun tiedon tuotannon työnkulku, joka alkaa mittauksista erinäisillä teknologioilla prosessointiin ja lopulta käytettäväksi tuotteeksi karttojen, spatiaalisten tietokantojen, ilmakuvien jne. muodossa, eli keräämisen, taltioinnin, käsittelyn ja esittämisen. Sana viittaa erityisesti seuraaviin tieteenaloihin: Geomatiikka erityisesti nojaa geoinformatiikkaan (joka tarjoaa modernit informaatioteknologian välineet), tietoliikenneteknologioihin (muun muassa langattomat verkot, matkapuhelimet) ja tiedonvälityksen ratkaisuihin (muun muassa protokollat, standardit, yhteensopivuus ja yhteentoimivuus). Nimi on peräisin ranskan sanasta géomatique. Ensimmäisen kirjattu käyttö tapahtui Ranskassa 1970-luvun alussa ja myöhemmin se keksittiin uudelleen Kanadassa. Siellä Lavalin Yliopiston maanmittausosasto otti käsitteen alkuperäistä laajemman merkityksen käyttöön nimeten sen mukaan maanmittausohjelmansa. Tätä kautta käsite levisi kaikkialle Kanadassa ja ulkomaille.
Kesäkolmio

Kesäkolmio on kesäisellä yötaivaalla näkyvä asterismi, joka muodostuu Lyyran tähdistön päätähdestä Vegasta, Joutsenen Denebistä ja Kotkan Altairista. Nimensä tähtikuvio on saanut muodostaan ja kesäisestä näkymisajankohdasta. Se on korkealla etelässä, kun loppukesällä illat alkavat hämärtyä ja tähdet näkyä. Tyypillisesti ensimmäinen näkyviin ilmestyvä tähti on Lyyran Vega, joka heinäkuun loppupäivinä on etelässä noin kello 23.30 lähes 70 asteen korkeudella. Öiden pitenemisestä johtuen Kesäkolmio näkyy etelässä iltahämärissä pitkälle syksyyn. Talven tultua se katoaa kuviona läntiselle taivaalle, vaikka sekä Vega että Deneb näkyvät keskellä talvea matalalla pohjoisen suunnalla. Keväällä Kesäkolmio tulee näkyviin aamuyöllä itäiselle taivaalle. Kesäkolmion tähdet ovat olleet ennen satelliittinavigoinnin yleistymistä tärkeitä navigointitähtiä, sillä ne näkyvät aamuyöstä hyvin selkeinä ja kirkkaina. Myös talvitaivaalle on yritetty nimetä vastaavia kuvioita, näistä talvitimantti ja talvineliö tai -suunnikas ovat ehkä tunnetuimmat. Talvineliö muodostuu Orionin tähdistön Rigelistä ja Betelgeuzesta sekä Pienen koiran Procyonista ja Ison koiran Siriuksesta.
Tritium

Tritium (T tai 3H) on vedyn radioaktiivinen isotooppi. Tritium-ytimessä on yksi protoni ja kaksi neutronia. Tritiumin löysivät Ernest Rutherford, M. L. Oliphant ja Harteck vuonna 1934 pommittaessaan deuterium-atomeja deuteroneilla eli deuterium-atomin ytimillä. Tritiumin puoliintumisaika on 12,3 vuotta. Yhden tritium-gramman aktiivisuus on 356 terabecquereliä. Se hajoaa beeta-miinus-hajoamisella helium-3:ksi, elektroniksi ja antineutriinoksi. Syntyvän elektronin energia on hyvin matala, keskimäärin 5,7 kiloelektronivolttia. Matalan energiatason takia tritiumin hajoamisessa syntyvän beetasäteilyn kantama on hyvin lyhyt, ja se pysähtyy jo ihon kuolleeseen pintakerrokseen. Siksi tritium voi aiheuttaa terveyshaittoja vain, jos sitä pääsee elimistön sisään. Säteilyn matalan energiatason ansiosta tritium aiheuttaa pienen säteilyannoksen suhteessa sen aktiivisuuteen
Klingonin kieli

Klingonin kieli (klingoniksi tlhIngan Hol) on yhdysvaltalaisen kielitieteilijän Marc Okrandin 1980-luvun alussa kehittämä keinotekoinen kieli, joka sai alkunsa Star Trek -tieteissarjassa esiintyvän kuvitteellisen klingon-lajin äidinkielenä. Näyttelijä James Doohan kehitti kielen perusääntämyksen ensimmäistä Star Trek -elokuvaa Star Trek: Avaruusmatka (1979) varten. Elokuvassa klingonien kuultiin ensimmäisen kerran puhuvan omaa kieltään, sillä alkuperäisessä 1960-luvun Star Trek -televisiosarjassa klingonit puhuivat aina englantia. Doohanin käyttämien äänteiden pohjalta Okrand suunnitteli Star Trek III: Spockin paluu -elokuvaa (1984) varten kokonaisen klingonin kielen. Klingonin kielessä on paljon erikoisuuksia, kuten epätavallinen äännevalikoima ja objekti–verbi–subjekti- eli OVS-tyyppinen sanajärjestys. Kielellä voi käydä normaalia keskustelua, mutta koska sen viitekehys on hyvin Star Trek -vaikutteinen, siitä puuttuu monia arkikielen käsitteitä. Klingonissa ei esimerkiksi ole sanaa suvaitsevaisuuslähde? eikä nimityksiä maapallolla esiintyville todellisille kasveille tai eläimille. Klingonin kieli on lähes säännöllinen mutta ei epärealistisessa määrin. Sen kieli- ja äänneopissa esiintyy amerikkalaisille intiaanikielille tyypillisiä piirteitä, esimerkiksi kielen nimen alussa esiintyvä konsonantti tlh on melko tavallinen pohjoisamerikkalaisissa alkuperäiskielissä. Intiaanikielille ominaista on myös se, että adjektiivin ja verbin raja ei ole selvä, kuten klingonissa. OVS-sanajärjestys sitä vastoin on erittäin epätavallinen myös Amerikan alkuasukaskielissä. Kielen kehittäjä Okrand on tutkinut erityisesti kadonnutta mutsun-intiaanikieltä
DFA

DFA tarkoittaa seuraavia asioita:
Louis Armstrong

Louis Daniel Armstrong (4. elokuuta 1901 New Orleans, Yhdysvallat – 6. heinäkuuta 1971 New York, Yhdysvallat) oli yhdysvaltalainen jazzlaulaja ja -trumpetisti. Hänet tunnetaan myös lempinimillä Satchmo ja Pops. Hän loi 1920-luvulla suuntaviivat tulevalle jazz-improvisaatiolle. Hän teki tunnetuksi semanttisesti merkityksettömiin tavuihin perustuvan scat-laulutyylin. Armstrong syntyi köyhissä oloissa New Orleansin slummialueella. Hänen äitinsä Mary Ann Armstrong (kutsumanimeltä Mayann) oli prostituoitu ja isä William ”Willie” Armstrong tehdastyöntekijä, joka hylkäsi perheen vähän Louisin syntymän jälkeen ja perusti myöhemmin uuden perheen. Louis ei pitänyt yhteyttä isäänsä, mutta hänellä oli lämmin suhde äitiinsä aina tämän kuolemaan asti. Kaksi vuotta Louisin syntymän jälkeen Mayannille syntyi tytär nimeltä Beatrice. Louis asui pienenä joitakin vuosia isoäitinsä Josephinen Armstrongin luona ja muutti vuoden 1905 tienoilla äitinsä luo New Orleansin Storyvilleen. Louis joutui nuoresta iästä lähtien työskentelemään perheen elättämiseksi
Piitu Uski

Pirkko ”Piitu” Uski (s. 30. joulukuuta 1967 Rovaniemi) on suomalainen näyttelijä. Hän on näytellyt Laura Kivirannan roolia saippuasarjassa Salatut elämät vuosina 1999–2008 sekä loppuvuodesta 2012. Hän siirtyi keväällä 2009 näyttelemään sarjassa Kotikatu Laura Mäkimaan naisystävää, Krisse Karria, jossa esiintyi sarjan loppuun, joulukuuhun 2012 asti. Lisäksi hän näyttelee rooleja teatterissa. Uski esitti lapsena pääroolin nuorten televisioelokuvassa Iris Klewe, ja hän on näytellyt myös televisioelokuvassa Liian paksu perhoseksi ja sarjassa Ratikka-Raimo. Hän on toiminut ääninäyttelijänä Disneyn piirroselokuvassa Topi ja Tessu, missä hän dubbasi nuorta Tessua. Lisäksi hänen ääntään on kuultu Siwan mainoksissa. Uski on kirjoittanut keittokirjan Salatut (keittiö) elämät (2001) yhdessä sarjan käsikirjoittaja Susanna Laaksosen kanssa. Hän myös kirjoittaa muun muassa kolumneja lehtiin, ja vuonna 2010 hän juonsi Liv-kanavalla keskusteluohjelmaa Naisen suusta – Piitu Uski. Uskilla on kaksi tytärtä
Minnesota

Minnesota on 32. Yhdysvaltoihin liittynyt osavaltio. Pohjoisessa keskilännessä sijaitsevan North Star Staten rajanaapureita ovat Kanada pohjoisessa sekä Pohjois-Dakotan, Etelä-Dakotan, Iowan ja Wisconsinin osavaltiot. Osavaltion väkiluku vuonna 2014 oli noin 5,5 miljoonaa. Suurimmat kaupungit ovat Minneapolis, pääkaupunki Saint Paul, Duluth ja Saint Cloud. Osavaltio on tunnettu yli 15 000 järvestään ja kansallisesti kylmistä talviolosuhteistaan. Nimi Minnesota tulee dakotaintiaanien kielen sanoista mni sota, jotka tarkoittavat ”usvaista vettä” ja ovat heimon Minnesotajoesta käyttämä nimitys. Minnesotan rajanaapureita ovat Kanada pohjoisessa sekä Pohjois-Dakotan, Etelä-Dakotan, Iowan ja Wisconsinin osavaltiot. Minnesotan maisemaa on muokannut jääkausi. Noin puolet on kumpuilevaa, hedelmällistä vijelysmaata. Osavaltion pohjoisosassa korkeuserot ovat suurempia, siellä on kivisiä harjuja ja syviä järviä. Minnesotan suuret joet ovat Minnesota, Mississippi, Rainy River, Red River ja St
Karl Liebknecht

Karl Liebknecht kuuntele ääntämysⓘ (ohje) (13. elokuuta 1871 Leipzig – 15. tammikuuta 1919 Berliini) oli saksalainen sosialisti ja Spartakistiliiton sekä Saksan kommunistisen puolueen perustajajäseniä. Liebknecht oli saksalainen sosialisti. Hänen isänsä oli Wilhelm Liebknecht. Opintonsa päätettyään Liebknecht asettui asianajajaksi Berliiniin. Hänet valittiin 1908 Preussin edustajakamariin, jossa hänen pitkät puheensa ja uhmakas käyttäytymisensä herättivät huomiota. Hänet valittiin 1912 myös Saksan valtiopäiville. Ensimmäisen maailmansodan alettua hän oli ainoa, joka vastusti valtiopäivillä sotamäärärahan myöntämistä. Liebknecht tuomittiin 1907 valtiopetoksesta vankeuteen ja 1916 uudestaan hallituksen vastaisen esiintymisen vuoksi. Vallankumouksen puhjettua 1918 Liebknecht oli keskeinen hahmo äärisosialistien, niin sanottujen spartakistien (Saksan bolsevikkien) johtajana, kunnes sai surmansa Berliinissä sattuneissa tammikuun mellakoissa 1919. Liebknecht syntyi Leipzigissa
Konrad Adenauer

Konrad Hermann Joseph Adenauer (5. tammikuuta 1876 Köln, Preussi, Saksa – 19. huhtikuuta 1967 Bad Honnef, Länsi-Saksa) oli merkittävä saksalainen valtiomies. Hän oli Saksan liittotasavallan ensimmäinen liittokansleri (1949–1963), ja hän oli myös ulkoministerinä (1951–1955) liittoutuneiden sallittua viran perustamisen. Adenauer syntyi ja vietti lapsuutensa Kölnissä. Hän opiskeli lakia ja kansantaloutta Freiburgin, Münchenin ja Bonnin yliopistoissa ja valmistui isänsä tavoin juristiksi. Adenauer valittiin 1906 Kölnin kaupungin avustavaksi pormestariksi (saks. Beigeordneter). Hän oli vuodesta 1906 aktiivinen katolisessa Zentrum-puolueessa, joka oli tuolloin katolisen Reininmaan merkittävin puolue. Adenauer oli Kölnin ylipormestari 1917–1933 ja Preussin valtioneuvoston presidentti vuosina 1920–1933. Valtioneuvosto (saks. Staatsrat) oli valtiollinen perustuslakielin, jossa olivat edustettuina Preussin provinssit ja muut sen alaisuuteen kuuluvat alueet
Valencia

Koordinaatit: 39°28′13″N, 00°22′37″W Valencia (kat. València) on Espanjan kolmanneksi suurin kaupunki, joka sijaitsee maan itäosassa, Välimereen kuuluvan Valencianlahden rannalla samannimisellä itsehallintoalueella (kat. Comunitat Valenciana, esp. Comunidad Valenciana). Kaupungin väkiluku on noin 790 000. Metropolialueen väkiluku on 1,6 miljoonaa (2012). Maakunnan (kat. Província de València, esp. Provincia de Valencia) väkiluku on noin 2,6 miljoonaa (2013). Valencian tunnetuin ruoka on la paella valenciana. Paella on Valencian alueelta lähtöisin oleva riisiruoka, jossa on perinteisesti käytetty paikallisia kasviksia sekä kanin ja broilerin lihaa. Erityisesti Valencian alueen ulkopuolelta löytyy monia eri versioita, joissa käytetään muun muassa äyriäisiä
Palpatine

Sheev Palpatine (tunnettu myös nimillä senaattori Palpatine, ylikansleri Palpatine, keisari Palpatine ja Darth Sidious) on yhdysvaltalaisen elokuvaohjaajan George Lucasin luoma fiktiivinen hahmo, joka esiintyy Tähtien sota -elokuvasarjassa. Hän on elokuvasarjan Skywalker-saagan sekä useiden oheismateriaalin tarinoiden pääantagonisti, jota esitti pääosin Ian McDiarmid. Alkuperäisessä trilogiassa Palpatine kuvataan ikääntyneenä kalpeakasvoisena Galaktisen Imperiumin keisarina ja esiosatrilogiassa Naboon karismaattisena senaattorina, joka valheiden ja manipuloinnin kautta nousee koko Galaktisen tasavallan ylikansleriksi. Palpatine näytti alkuun ennen nousemistaan keisariksi hyväntahtoiselta poliitikolta ja demokratian tukijalta mutta olikin todellisuudessa sithin musta valtias Darth Sidious, osa Voiman pimeän puolen käyttäjien muodostamaa sith-järjestöä, jonka luultiin tulleen hävitetyksi jo vuosituhannen ajan. Sidiousina hän aloittaa Kloonisodat, tuhoaa lähes kaikki jedit ja muuttaa Tasavallan Imperiumiksi. Hän houkuttelee Anakin Skywalkerin palvelemaan rinnallaan nimellä Darth Vader. Anakinin poika Luke Skywalker tekee lopun Palpatinen valtakaudesta, mutta jatko-osatrilogiassa jo pitkään kuolleeksi luultu Palpatine on manipuloinut Exegolista käsin Ensimmäisen ritarikunnan yksinvaltias Snokea ja sen myötä Snoken seuraajaa Kylo Reniä, tarkoituksena luoda Viimeinen ritarikunta valtaamaan koko galaksi ja perustamaan uusi Imperiumi, mutta hänen pojantyttärekseen paljastuva Rey tekee lopun hänen kavalista suunnitelmistaan. Palpatine ei esiinny alkuperäisessä vuoden 1977 Tähtien sota -elokuvassa, mutta suurmoffi Tarkin mainitsee hänet Galaktisen Imperiumin hallitsijana Darth Vaderin ja muiden Kuolemantähden upseereiden kanssa käytävässä kokouksessa. Tarkin selittää, että Kapinaliiton kasvavan tuen vuoksi keisari (Palpatine, nimeä ei mainittu) oli hajottanut Imperiumin senaatin ja antanut kaiken senaattoreille kuuluneen vallan keisarillisille sektorikuvernööreille, moffeille. Palpatine tekee ensiesiintymisensä elokuvassa Imperiumin vastaisku holograafisessa muodossa. Hän paljastuu Darth Vaderin sith-mestariksi ja kertoo tälle Luke Skywalkerin olevan vaarallinen uhka Imperiumille, ja ettei Lukesta saisi tulla jediä. Vader ehdottaa Luken käännyttämistä Voiman pimeälle puolelle
Tsar-Bomba

Tsar-bomba (ven. Царь-бомба, kirjaimellisesti ”Tsaari-pommi”), myös RDS-220 (ven. РДС-220, reaktivnyi dvigatel spetsialnyi), oli neuvostoliittolainen kaikkien aikojen suurin ja voimakkain räjäytetty vetypommi. Se räjäytettiin ydinkokeessa 30. lokakuuta 1961. Pommi tunnettiin suunnittelijoidensa keskuudessa koodinimellä Ivan (ven. Иван) sekä izdelije AN-602 (’tuote 602’). Länsimaissa pommin tehokkuudeksi arvioitiin peräti 57 megatonnia, mutta venäläiset lähteet kertovat sen olleen ”vain” 50-megatonninen. Ero voi selittyä sillä, että 50 megatonnia oli suunniteltu teho, kun yhdysvaltalaiset puolestaan mittasivat todellista räjähdystä. Tsar-bomban kerrotaan olleen suunniteltu jopa 100 megatonnin tehoiseksi, mutta tehoa päätettiin rajoittaa, koska siitä aiheutuva radioaktiivinen laskeuma olisi ollut suunnaton ja levinnyt suurimmin osin Neuvostoliiton omille alueille. Neuvostoliiton ja Yhdysvaltain ydinkokeet olivat olleet keskeytyksissä vuodesta 1958 lähtien. Vuosina 1960 ja 1961 suurvaltojen välit kiristyivät muun muassa U-2-välikohtauksen ja Berliinin kriisin vuoksi
Kofi Annan

Kofi Atta Annan (8. huhtikuuta 1938 Kumasi, Kultarannikko – 18. elokuuta 2018 Bern, Sveitsi) oli ghanalainen diplomaatti, joka toimi seitsemäntenä Yhdistyneiden kansakuntien pääsihteerinä vuosina 1997–2006. Vuonna 2001 Annanille myönnettiin ansioistaan yhdessä YK:n kanssa Nobelin rauhanpalkinto. Kofi Annan syntyi Kultarannikon Kumasissa. Hänen vanhempansa olivat Victoria ja Henry Reginald Annan. Hänellä oli vuonna 1991 kuollut kaksoissisko Efua Atta. Kofi sai kasteessa nimen Anthony, mutta hänen vanhempansa halusivat käyttää perinteisiä nimiä. ”Kofi” tarkoittaa perjantaina syntynyttä poikaa. Hänen toinen etunimensä ”Atta” tarkoittaa akanin kielellä kaksosta. Kofin molempien vanhempien suku oli fantekansan ylimystöä, ja hänen isällään oli myös ašantitaustaa. Annan kävi vuosina 1954–1957 Mfantsipimin sisäoppilaitosta Cape Coastissa
Boutros Boutros-Ghali

Boutros Boutros-Ghali (arab. بطرس بطرس غالي‎, koptiksi: Bουτρος Βουτρος-Γαλι, 14. marraskuuta 1922 Kairo, Egypti – 16. helmikuuta 2016 Kairo) oli egyptiläinen oikeustieteilijä, diplomaatti ja poliitikko, joka oli YK:n kuudes pääsihteeri. Boutros-Ghali aloitti uransa yliopistoissa ja toimi usean yliopiston oikeustieteen professorina. Hän sai paikan Egyptin ulkoministerinä Anwar Sadatin aikana ja jatkoi ministeriön virkamiehenä usean vuoden ajan myös Hosni Mubarakin aikana. Hänet valittiin YK:n pääsihteeriksi vuonna 1992. Boutros-Ghali pyrki rohkeasti uudistamaan YK:ta, mutta järjestö ajautui useisiin vaikeisiin sotilasoperaatioihin. Hän oli useasti ristiriidoissa Yhdysvaltojen kanssa, jonka veton vuoksi häntä ei valittu toiselle viisivuotiskaudelle. Boutros-Ghali toimi YK-uransa jälkeen muun muassa Organisation Internationale de la Francophonien (ranskaa puhuvien maiden järjestön) pääsihteerinä. Boutros Boutros-Ghali syntyi Kairossa Egyptissä aristokraattiseen koptilaiskristittyyn perheeseen. Hänen isoisänsä Boutros Ghali oli toiminut Egyptin pääministerinä vuodesta 1908 vuoteen 1910, jolloin hänet salamurhasi muslimifanaatikko